《得阳明先生教归赋白马三章章四句》
明代·夏良胜

白马之良兮，鋈金以为饰兮。子观于都兮，予欲为子驭兮。

白马之骙兮，琢玉以为勒兮。子适野兮，予欲执子鞭兮。

白马之宜兮，亦或仰予秣兮。子遨游其何之兮，予为子仆其何痡兮。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。